

**РЕПУБЛИКА СРПСКА**

**ОПШТИНА ВИШЕГРАД**

**НАЧЕЛНИК ОПШТИНЕ**

Андрићград б.б., тел: 058/630 892, факс: 058/620 602, е-mail: nacelnik@opstinavisegrad.com

Број: 02-013-302/23

Датум: 25.12.2023. године

На основу члана 59. став (1) тачка 21) Закона о локалној самоуправи (,,Службени гласник Републике Срспке“, број 97/16, 36/19 и 61/21) а у вези са чланом 118. Закона о уређењу простора и грађењу (,,Службени гласник Републике Срспке“, број 40/13, 106/15, 3/16 и 84/19), члана 66. Статута општине Вишеград („Службени гласник општине Вишеград“, број 6/17 и 3/19) и члана 12. Правилника о праћењу реализације оквирних споразума, уговора и фактура („Службени гласник Општине Вишеград“, број 9/18), начелник Општине Вишеград дана 25.12.2023. године, **р а с п и с у ј е**

**Ј А В Н И К О Н К У Р С**

**за избор надзора**

**I** Начелник општине Вишеград расписује Јавни конкурс за избор надзора за радове на изградњи дјечјег игралишта на подручју МЗ Вишеград II, а према тендерској документацији и прихваћеној понуди Извођача:

Укупна вриједност уговора је 30.665,30 КМ нето,

**II** Надзор над грађењем у име инвеститора може обављати правно или физичко лице које има лиценцу за послове грађења, израду техничке документације или ревизију техничке документације – грађевинска фаза.

**III** Уз пријаву на конкурс за избор надзора за радове на изградњи дјечјег игралишта на подручју МЗ Вишеград II потребно је приложити сљедеће документе:

1. За физичка лица:

- одговарајућу лиценцу за вршење стрчно-техничког надзора издату од стране Министарства за просторно уређење, грађевинарство и екологију Републике Срспке –овјерена фотокопија,

-копију текућег рачуна.

2. За правна лица:

- рјешење о регистрацији – овјерена фотокопија,

-одговарајућу лиценцу за вршење стрчно-техничког надзора издату од стране Министарства за просторно уређење, грађевинарство и екологију Републике Срспке – овјерена фотокопија,

-копију жиро рачуна.

 **IV** У пријави за надзор навести цијену понуде изражену у конвертибилним маркама без пореза. Вршење надзора понудиће се лицу са најнижом понуђеном цијеном.

**V** Пријаве на конкурс се подносе, лично или поштом на адресу Општине Вишеград, Андрићград б.б са назнаком Комисији за избор надзора.

**VI** Рок за подношење пријава на јавни конкурс је 4 дана од дана објаве на огласној табли Општине Вишеград.

Обрадила: Јелена Савовић-Тодоровић **НАЧЕЛНИК ОПШТИНЕ**

  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Младен Ђуревић